”Vi har ikke lavet en analyse af, om det har påvirket det faglige niveau, men der er nogle paradokser i den fremdriftsreform i forhold til forskellige politiske ambitioner. Færre studerende tager eksempelvis på udveksling, fordi de studerende ikke ved, om de kan komme hjem med 30 ECTS. Lidt det samme kan vi se med nogle af de relevante studiejobs. Dem vælger de studerende fra, fordi de er nødt til at koncentrere sig om studiet. Og vi ved, at studiejobs er med til at give de studerende arbejde,” siger Maria Volf Lindhardt.